CELEX: 
Language: hu
Date: 2013-11-16 00:00:00
Title: 2013/612/EU: Az Európai Parlament határozata ( 2013. április 17. ) az Európai GNSS Ügynökség 2011-es pénzügyi évre szóló költségvetésének végrehajtására vonatkozó mentesítésről#Az Európai Parlament állásfoglalása ( 2013. április 17. ) az Európai GNSS Ügynökség 2011-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel

16.11.2013   
            
            
               HU
            
            
               Az Európai Unió Hivatalos Lapja
            
            
               L 308/329
            
         AZ EURÓPAI PARLAMENT HATÁROZATA
   (2013. április 17.)
   az Európai GNSS Ügynökség 2011-es pénzügyi évre szóló költségvetésének végrehajtására vonatkozó mentesítésről
   (2013/612/EU)
   AZ EURÓPAI PARLAMENT,
   
               —
            
            
               tekintettel az Európai GNSS Ügynökség 2011-es pénzügyi évre vonatkozó végleges éves beszámolójára,
            
         
               —
            
            
               tekintettel a Számvevőszéknek az Európai GNSS Ügynökség 2011-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),
            
         
               —
            
            
               tekintettel a Tanács 2013. február 12-i ajánlására (05753/2013 – C7-0041/2013),
            
         
               —
            
            
               tekintettel az Európai Unió működéséről szóló szerződés 319. cikkére,
            
         
               —
            
            
               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
            
         
               —
            
            
               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,
            
         
               —
            
            
               tekintettel az Európai GNSS Ügynökség létrehozásáról szóló 912/2010/EU európai parlamenti és tanácsi rendeletre (4) és különösen annak 14. cikkére,
            
         
               —
            
            
               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
            
         
               —
            
            
               tekintettel eljárási szabályzatának 77. cikkére és VI. mellékletére,
            
         
               —
            
            
               tekintettel a Költségvetési Ellenőrző Bizottság jelentésére (A7-0065/2013),
            
         
               1.
            
            
               megadja a mentesítést az Európai GNSS Ügynökség ügyvezető igazgatója számára az ügynökség 2011-es pénzügyi évre szóló költségvetésének végrehajtására vonatkozóan;
            
         
               2.
            
            
               megjegyzéseit a mellékelt állásfoglalásban foglalja össze;
            
         
               3.
            
            
               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai GNSS Ügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.
            
         
      
         
            az elnök
         
         Martin SCHULZ
      
      
         
            a főtitkár
         
         Klaus WELLE
      
   
   
      (1)  HL C 388., 2012.12.15., 208. o.
   
      (2)  HL L 248., 2002.9.16., 1. o.
   
      (3)  HL L 298., 2012.10.26., 1. o.
   
      (4)  HL L 276., 2010.10.20., 11. o.
   
      (5)  HL L 357., 2002.12.31., 72. o.
   
      AZ EURÓPAI PARLAMENT ÁLLÁSFOGLALÁSA
      (2013. április 17.)
      az Európai GNSS Ügynökség 2011-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,
      
                  —
               
               
                  tekintettel az Európai GNSS Ügynökség 2011-es pénzügyi évre vonatkozó végleges éves beszámolójára,
               
            
                  —
               
               
                  tekintettel a Számvevőszéknek az Európai GNSS Ügynökség 2011-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),
               
            
                  —
               
               
                  tekintettel a Tanács 2013. február 12-i ajánlására (05753/2013 – C7-0041/2013),
               
            
                  —
               
               
                  tekintettel az Európai Unió működéséről szóló szerződés 319. cikkére,
               
            
                  —
               
               
                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
               
            
                  —
               
               
                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,
               
            
                  —
               
               
                  tekintettel az Európai GNSS Ügynökség létrehozásáról szóló 912/2010/EU európai parlamenti és tanácsi rendeletre (4) és különösen annak 14. cikkére,
               
            
                  —
               
               
                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
               
            
                  —
               
               
                  tekintettel eljárási szabályzatának 77. cikkére és VI. mellékletére,
               
            
                  —
               
               
                  tekintettel a Költségvetési Ellenőrző Bizottság jelentésére (A7-0065/2013),
               
            
                  A.
               
               
                  mivel az Európai GNSS Ügynökség (a továbbiakban: „az ügynökség”) 2006-ban pénzügyileg függetlenné vált;
               
            
                  B.
               
               
                  mivel a Számvevőszék kijelentette, hogy nem tudta értékelni az ügynökség 2007-es éves beszámolóját;
               
            
                  C.
               
               
                  mivel a Számvevőszék fenntartásokat fogalmazott meg a 2008-as pénzügyi évre vonatkozó éves beszámoló megbízhatóságára és az annak alapjául szolgáló ügyletek jogszerűségére és szabályszerűségére vonatkozó megbízhatósági nyilatkozatában;
               
            
                  D.
               
               
                  mivel a Számvevőszék megállapította, hogy kellő mértékben megbizonyosodott arról, hogy a 2009-es pénzügyi évre vonatkozó éves beszámoló megbízható, és hogy az annak alapjául szolgáló ügyletek jogszerűek és szabályszerűek;
               
            
                  E.
               
               
                  mivel az ügynökség 2010-es pénzügyi évre vonatkozó éves beszámolójáról szóló jelentésében a Számvevőszék korlátozó véleményt adott a 2010-es pénzügyi évre vonatkozó éves beszámoló megbízhatóságát illetően;
               
            
                  F.
               
               
                  mivel a Számvevőszék megállapította, hogy kellő mértékben megbizonyosodott arról, hogy a 2011-es pénzügyi évre vonatkozó éves beszámoló megbízható, és hogy az annak alapjául szolgáló ügyletek jogszerűek és szabályszerűek;
               
            
         Költségvetési és pénzgazdálkodás
      
      
                  1.
               
               
                  megállapítja, hogy az ügynökség 2011. évi költségvetése 38,7 millió EUR volt, amelyet 8,2 millió EUR működési támogatás és 30,5 millió EUR operatív támogatás formájában az Unió finanszírozott, és amely a 2010. évi 15,9 millió EUR-hoz képest jelentős emelkedés;
               
            
                  2.
               
               
                  aggodalommal mutat rá, hogy a Számvevőszék megállapításai szerint egy külső könyvvizsgáló cég által a hatodik kutatási és fejlesztési keretprogram (FP6) keretében az előző években folyósított támogatások tekintetében végrehajtott utólagos ellenőrzések során több probléma merült fel a kedvezményezettek által benyújtott költségelszámolásokkal kapcsolatban, és hogy 2011 végén a vitatott összegek 1,7 millió EUR-t, azaz az ellenőrzött támogatások 5 %-át tették ki;
               
            
                  3.
               
               
                  tudomásul veszi az ügynökség tájékoztatását, miszerint az ügynökség által kezelt, az FP6-hoz kapcsolódó támogatási megállapodásokat az ügynökség elődjétől, a Galileo közös vállalkozástól (GJU) örökölték, és hogy a GJU-nak és az Európai Űrügynökségnek az FP6-ra vonatkozó szabályai némileg eltérek a Bizottság szabályaitól;
               
            
                  4.
               
               
                  tudomásul veszi, hogy az FP6-ra vonatkozó utólagos ellenőrzéseket 2012-ben lezárták, és a könyvvizsgálók végső megállapításai szerint az ellenőrzött mintában a költségeket 455 836,66 EUR-val, vagyis az ellenőrzött támogatások 1,4 %-ával értékelték túl; tudomásul veszi az ügynökség tájékoztatását, mely szerint – a Bizottsággal való megállapodás függvényében – az ügynökség tervezi a külső könyvvizsgálók által megalapozatlannak tartott költségtérítések behajtását, és sürgeti az ügynökséget, hogy tájékoztassa a költségvetési hatóságot arról, hogy sikerült-e behajtania a kérdéses összegeket;
               
            
                  5.
               
               
                  sajnálatának ad hangot amiatt, hogy a számvevőszéki jelentés szerint az ügynökség 2011-ben 5,8 millió EUR értékben folyósított támogatásokat a hetedik kutatási és fejlesztési keretprogram keretében, és hogy az ésszerűségi ellenőrzések elvégzése ellenére a – kutatási feladatokat végző magán és állami jogalanyoktól beérkező – térítési igénylések ellenőrzése céljából az ügynökség rendszerint nem kért be igazoló dokumentumokat, amelyek révén csökkenthette volna a jogosulatlan költségtérítések kockázatát;
               
            
                  6.
               
               
                  tudomásul veszi, hogy az ügynökség a következőkre alapozza költségelemzését: a projektjavaslat, a projekt időtartama alatti teljesítmény (negyedéves jelentések), a végső eredmény és a bekerülési összeg; a javaslatok részletes, a projekt célkitűzéseinek megvalósításához szükséges egyes tevékenységeket meghatározó munkatervet tartalmaznak; rámutat, hogy a kedvezményezettek a munkaterv végrehajtásához szükséges források alapján dolgozzák ki a projekt költségvetését, és hogy a javaslatokat a Bizottság által alkalmazott szakértők értékelik, illetve a támogatásokat ők ítélik oda; tudomásul veszi, hogy az ügynökség olyan ellenőrzéseket kíván bevezetni, amelyek a jövőben lehetővé tennék a projektek költségeinek hatékony ellenőrzését, felhívja az ügynökséget, hogy tájékoztassa a mentesítésért felelős hatóságot az e téren tett lépésekről;
               
            
                  7.
               
               
                  felhívja az ügynökség figyelmét a Számvevőszék azon megállapítására, hogy 2011-ben 4,8 millió EUR összegben (az év során kifizetett összegek 22 %-a) eszközöltek kifizetéseket a költségvetési rendeletben meghatározott határidőn túl;
               
            
                  8.
               
               
                  tudomásul veszi, hogy az ügynökség szerint 2011-ben az ügynökség 1 195 kifizetési kérelemnek tett eleget, melyek közül 140-et (11,72 %) kis késéssel folyósítottak, és hogy az ellenőrzés megállapításait jelentősen befolyásolták bizonyos nagy összegű, egyedi műveletek (pl. a fel nem használt alapok visszatérítése az Uniónak, és az igen összetett támogatási kifizetések), és hogy az ügynökség kicsiny mérete miatt a kulcsfontosságú működési és adminisztratív területeken a helyettesítés hiánya miatt az ünnepek alatt gyakorta késtek a kifizetések; tudomásul veszi, hogy az ügynökség 2012 áprilisától kezdve javított pénzügyi folyamatokat vezetett be azzal a céllal, hogy minimálisra csökkentse a kifizetési késedelmeket, és felhívja az ügynökséget, hogy tájékoztassa a mentesítésért felelős hatóságot arról, hogy célt ért-e ez az intézkedés;
               
            
                  9.
               
               
                  üdvözli a Számvevőszéknek azt a megállapítását, hogy az ügynökség 2010. évi elszámolására vonatkozó korlátozó vélemény okát – a Galileo műholdas programmal kapcsolatos állóeszközök helytelen számviteli kezelését – orvosolták; rámutat, hogy a Számvevőszéket tájékoztatták arról, hogy az állóeszközök jelenleg a Bizottság felügyelete alatt vannak, és azok nem szerepelnek tőkeként az ügynökség könyveiben; megállapítja, hogy a Számvevőszék ezért nem lát további okot a korlátozó vélemény fenntartására;
               
            
         Toborzás
      
      
                  10.
               
               
                  tudomásul veszi a Számvevőszéknek azt a megállapítását, hogy a felvételi eljárások átláthatósága sérült, mivel az ellenőrzött felvételi eljárásokból kiderült, hogy az írásbeli és szóbeli vizsgák, illetve az alkalmas jelöltek listájának küszöbértékeit nem rögzítették előre; úgy véli, hogy a személyzeti szabályzat bizonyos előírásai komoly adminisztratív terhet jelenthetnek; ezért bátorítja a Bizottságot, hogy az ügynökségek tekintetében tegyen lehetővé bizonyos fokú egyszerűsítést a személyzeti szabályzat 110. cikkére vonatkozóan;
               
            
                  11.
               
               
                  tudomásul veszi, hogy az ügynökség átdolgozta felvételi eljárását, és 2012 óta az álláshirdetés megfogalmazásakor az előválogató bizottság határozza meg a küszöbértékeket, és azokat az álláshirdetésben közzéteszik; megállapítja, hogy a kérdéseket és az írásbeli teszteket, valamint az álláshirdetést a felvételi bizottság szakértői fogalmazzák meg még azelőtt, hogy a felvételi bizottság tagjai hozzáférhetnének a jelentkezők anyagaihoz;
               
            
                  12.
               
               
                  a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2013. április 17-i (6) állásfoglalására.
               
            
         (1)  HL C 388., 2012.12.15., 208. o.
      
         (2)  HL L 248., 2002.9.16., 1. o.
      
         (3)  HL L 298., 2012.10.26., 1. o.
      
         (4)  HL L 276., 2010.10.20., 11. o.
      
         (5)  HL L 357., 2002.12.31., 72. o.
      
         (6)  Elfogadott szövegek, P7_TA(2013)0134 (lásd e Hivatalos Lap 374. oldalát).